**HYSBYSIAD PREIFATRWYDD I FYFYRWYR 20/21**

|  |  |  |  |  |
| --- | --- | --- | --- | --- |
| **Fersiwn** | **Dyddiad Cyhoeddi** | **Disgrifiad o’r Adolygiad** | **Awdur** | **Dyddiad Adolygiad Nesaf** |
| 1.0 | Gorffennaf 2019 | Fersiwn cyntaf | Rhys Davies | Mehefin 2020 |
| 2.0 | 13 Awst 2019 | Newidiadau | Rhys Davies | Mehefin 2020 |
| 2.1 | 31 Gorffennaf 2020 | Newidiadau | Rhys Davies | Mehefin 2021 |

**Hysbysiad Preifatrwydd i Fyfyrwyr**

Prifysgol De Cymru yw’r rheolydd data a gellir cysylltu â Swyddog Diogelu Data’r Brifysgol yn [dataprotection@southwales.ac.uk](mailto:dataprotection@southwales.ac.uk). Mae’r Brifysgol wedi ymrwymo i ddiogelu hawliau myfyrwyr yn unol â Deddf Diogelu Data 2018 a’r Rheoliad Diogelu Data Cyffredinol (RhDDC).

Mae gan rai meysydd o fewn y Brifysgol hysbysiadau preifatrwydd ar waith ynddynt yn ymwneud ag arferion casglu a defnyddio data personol – byddai hyn yn cynnwys, ond heb fod yn gyfyngedig i; y Ganolfan Chwaraeon, Gwasanaethau Llety ac AZO. Pan mai hyn fydd yr achos, bydd yr hysbysiad preifatrwydd ar gael ar adeg casglu.

**Pa wybodaeth amdanoch y byddwn ni’n ei chasglu?**

Mae’r Brifysgol yn casglu gwybodaeth yn ymwneud â myfyrwyr ar adegau amrywiol yn ystod eu cyfnod fel myfyrwyr. Bydd data personol yn cael ei gasglu pan fyddwch chi’n gwneud cais, pan fyddwch yn cofrestru, ac yn ystod eich astudiaethau, a bydd yn ffurfio eich cofnod myfyriwr. Mae’r math o ddata personol sy’n cael ei brosesu yn cynnwys, ond nid yw wedi’i gyfyngu i, y canlynol:

* Manylion cyswllt a gwybodaeth arall a roddir yn ystod y prosesau gwneud cais a chofrestru.
* Manylion cyrsiau, modiwlau, amserlenni a bwciadau ystafell, marciau asesu ac arholiadau.
* Gwybodaeth ariannol a phersonol sy’n cael ei chasglu at bwrpas gweinyddu: cyllido myfyrwyr, ffioedd a thaliadau, cynlluniau cymorth ariannol (ysgoloriaethau, bwrsariaethau a chronfeydd caledi).
* Ffotograffau, a recordiadau fideo at bwrpas recordio darlithiau, asesu myfyrwyr ac arholiadau.
* Gwybodaeth am eich ymwneud â’r Brifysgol, er enghraifft, data am bresenoldeb a defnyddio gwasanaethau electronig fel UniLearn (Blackboard) ac UniLife, llyfrgell, Panopto, Office 365 a systemau eraill y brifysgol.
* Pan yn cyfranogi mewn darlithiau ar y we mae yn debygolrwydd y bydd delwedd a llais unigolyn yn cael ei brosesu.
* Manylion cysylltu’ch perthynas agosaf, i’w defnyddio mewn argyfwng neu pan fod yna bryderon am eich iechyd a lles (bydd y Brifysgol yn tybio bod myfyrwyr wedi cadarnhau gyda’r cyswllt ynghylch defnyddio ei d/ddata cyn rhoi eu data i’r Brifysgol).
* Manylion myfyrwyr sydd â statws derbyn gofal, neu sydd wedi gadael gofal, er mwyn gallu eu cefnogi.
* Gwybodaeth yn ymwneud ag atal a chanfod troseddau a diogelwch a diogeledd staff a myfyrwyr, gan gynnwys, ond heb ei gyfyngu i, recordiadau teledu cylch cyfyng a data’n ymwneud â thorri rheoliadau’r Brifysgol.
* Gwybodaeth sy’n cael ei chasglu at ddibenion monitro cyfle cyfartal.
* Gwybodaeth yn ymwneud â darparu cyngor, cymorth a lles, er enghraifft, data’n ymwneud â defnyddio’r gwasanaethau sy’n cael eu cynnig gan Wasanaethau Myfyrwyr, Gwasanaethau Dysgu a’r Canolfannau Cyngor.
* Gwybodaeth ar ddefnydd unigolion o’n systemau technoleg a chyfathrebu, gan gynnwys cyfeiriad IP, manylion logio, mynediad i’r rhwydwaith, math o borwr a system weithredu.
* Gwybodaeth presenoldeb ac ymglymiad.
* Gwybodaeth ynghylch mynediad at ystafelloedd ac adeiladu pan fo Cerdyn Adnabod Myfyriwr yn cael ei ddefnyddio i agor ystafell sydd ar glo.
* Yn achos myfyrwyr rhyngwladol: copïau o basbortau, teithebau, data biometrig (system a defnyddiwyd eisoes i gofnodi presenoldeb) ac unrhyw ddogfennau eraill sy’n angenrheidiol i sicrhau cydymffurfiad â gofynion y Swyddfa Gartref yn ogystal â gwybodaeth a gesglir am bresenoldeb.
* Ar gyfer ambell i gwrs nyrsio, dysgu, cyrsiau hyfforddiant ar gyfer gweithwyr cymdeithasol rhaid casglu gwybodaeth am droseddu y DBS.
* Gwybodaeth wedi ei chasglu i weinyddu tripiau, ymweliadau a digwyddiadau.
* Cofnodion yn ymwneud ag astudiaethau unigolion yn y Brifysgol neu mewn sefydliad arall neu sefydliad partner pan ar leoliad astudio i ffwrdd o’r Brifysgol.
* Mae’r Brifysgol yn casglu gwybodaeth am fedrau iaith unigolion yn y Gymraeg gyda’r bwriad o wella darpariaeth Cymraeg o fewn y sefydliad.
* Gwybodaeth yn ymwneud â chyngor gyrfaoedd a phrofiad gwaith.
* Ar gyfer rhai cyrsiau penodol, megis nyrsio, bydd y Brifysgol yn casglu cofnodion presenoldeb a thaenlenni amser.

Bydd myfyrwyr sy’n astudio mewn sefydliadau partner yn y DU neu dramor fel arfer yn ymrestru ym Mhrifysgol De Cymru ac yn y sefydliad partner. Bydd y sefydliad partner yn darparu’r cwrs ac yn cynnal cofnod myfyriwr. Bydd y Brifysgol, fel y corff dyfarnu, hefyd yn cadw rhai cofnodion fel yr amlinellir yn yr hysbysiad preifatrwydd hwn.

**Pa wybodaeth mae’r Brifysgol yn ei dderbyn wrth sefydliadau eraill?**

Mae’r Brifysgol yn gweithio yn agos gyda sefydliadau eraill (megis partneriaid nawdd ac ariannu, sefydliadau addysgiadol, Pwyllgorau arholi, asiantau tramor, UCAS ac ati, partneriaid busnes a gwasanaethau cydymffurfiaeth fel y UKVI a’r DBS) ac o bryd i’w gilydd bydd PDC yn derbyn gwybodaeth personol am y myfyriwr wrthyn nhw.

**Sut bydd eich data’n cael ei ddefnyddio?**

Pan fyddwch yn dechrau neu’n cofrestru fel myfyriwr, bydd gofyn i’r Brifysgol gasglu, storio, defnyddio a phrosesu data amdanoch at unrhyw ddibenion sy’n gysylltiedig â’ch astudiaethau a’ch iechyd a diogelwch, ac am resymau eraill yn gysylltiedig â chyflawni eich contract gyda’r Brifysgol. Byddwn hefyd yn defnyddio’ch data at ddibenion penodol ar ôl i chi raddio.

Bydd y Brifysgol yn defnyddio’ch gwybodaeth yn deg ac yn gyfreithlon bob amser yn unol â’i rhwymedigaethau o dan y Ddeddf Diogelu Data yn ogystal ag o dan y Rheoliad Diogelu Data Cyffredinol newydd. Golyga hyn y bydd data’n cael ei brosesu mewn ffordd sy’n parchu’r egwyddorion diogelu data a hawliau’r unigolyn.

Er nad yw’n bosibl nodi pob pwrpas y bydd eich gwybodaeth yn cael ei defnyddio ar ei gyfer, dyma enghreifftiau o sut mae’n debygol o gael ei defnyddio tra byddwch yn fyfyriwr:

* Er mwyn eich cofrestru ar eich cwrs, ar gyfer gweinyddu’r cwrs a chofnodi eich cyflawniadau academaidd (er enghraifft – eich dewisiadau cwrs, arholiadau ac asesiadau).
* I helpu gydag anghenion bugeiliol a lles (e.e. y gwasanaeth cynghori a gwasanaethau i fyfyrwyr ag anableddau).
* I alluogi’r Brifysgol I ddangos tystiolaeth ynghylch cyflawniad
* I wneud ymchwiliadau yn unol â’r rheoliadau academaidd a chamymddygiad.
* I weithredu prosesau diogelwch, disgyblu, cwyno a sicrhau ansawdd.
* I weinyddu’r agweddau ariannol ar eich cofrestriad fel myfyriwr (fel talu ffioedd a chasglu dyledion).
* I gyflawni unrhyw ofynion cyfreithiol, er enghraifft y rhai a roddir i’r Brifysgol dan strategaeth Prevent.
* I weinyddu cefnogaeth o ran anghenion cyflogadwyedd.
* I ddarparu neu gynnig cyfleusterau a gwasanaethau i fyfyrwyr (e.e. llyfrgell, argraffu, cyfrifiaduron, cyfleusterau chwaraeon, llety).
* I reoli ein hystâd, a sicrhau iechyd a diogelwch staff, myfyrwyr ac ymwelwyr ar gampws.
* At ddibenion yswiriant, e.e. pan fo’r brifysgol yn trefnu darpariaethau tripiau maes neu pan wneir hawliadau.
* I sicrhau iechyd a diogelwch myfyrwyr pan fônt yn gofrestredig gyda’r Brifysgol ac I asesu addasrwydd i astudio, teithio a chymryd rhan mewn lleoliadau, darparu addasiadau priodol a phan fo gofyn, gwneud penderfyniadau ynghylch ceisiadau am amgylchiadau lliniarol.
* Ar gyfer rhai cyrsiau astudio, lleoliadau a chyfleoedd gwaith penodol, bydd gofyn i unigolion ymgymryd â gwiriad GDG.
* I gynhyrchu ystadegau/adroddiadau rheoli, i gynnal ymchwil i mewn i’w waith, effeithlonrwydd rhaglenni astudio’r Brifysgol yn ogystal â chynhyrchu ystadegau at ddibenion statudol.
* Er mwyn darparu cymorth a chyngor i fyfyrwyr rhyngwladol ar ystod o faterion megis mewnfudo, materion diwylliannol a lles.
* At ddibenion ystadegol a dadansoddi’r Asiantaeth Ystadegau Addysg Uwch (HESA), mae gofyn i’r Brifysgol anfon gwybodaeth a gasglwyd mewn perthynas â myfyrwyr i HESA. Mae gwybodaeth bellach ar gael gan  [HESA.](https://www.hesa.ac.uk/about/regulation/data-protection/notices)
* I alluogi HESA (a/neu drydydd parti dan gontract) i gynnal yr Arolwg [Canlyniadau Graddedigion](https://www.graduateoutcomes.ac.uk/) wedi graddio.
* Ar ôl graddio, bydd data personol yn cael ei brosesu gan Dîm Cysylltiadau Alumni a Datblygu y Brifysgol gan fod pob unigolyn sy’n graddio yn dod yn awtomatig yn aelod o Gymuned Alumni’r Brifysgol. Mae mwy o fanylion am ddefnydd a gwnaed o wybodaeth gan yr adran i gael are eu gwefan.
* I fonitro ymglymiad myfyrwyr ar Deithebau Haen 4 er mwyn sicrhau cydymffurfiaeth â thelerau eu nawdd.
* I fonitro cyfrifoldebau’r Brifysgol dan bolisïau cyfle cyfartal.
* I gynyddu i’r eithaf gyfleoedd unigolyn i lwyddo drwy ddefnyddio dadansoddeg dysgu. Bydd y Brifysgol yn cofnodi ymddygiad a rhyngweithiadau â systemau’r Brifysgol er mwyn asesu ymgysylltiad a chynnydd myfyrwyr. Dadansoddir y wybodaeth hon ac fe’i defnyddir i helpu timau cyrsiau i adnabod myfyrwyr y gallai fod risg y byddant yn tynnu yn ôl o’u hastudiaethau. Fe’i defnyddir hefyd i ddangos i’r Brifysgol bod ymwneud myfyriwr â chwrs yn llai na’r hyn a ddisgwylir, er mwyn cychwyn proses diffyg ymglymu.

Bydd data sy’n cael ei ddarparu wrth gofrestru (er enghraifft, cyrhaeddiad academaidd cyn dechrau astudio yn PDC, cyfeiriad, oedran), gwybodaeth am gynnydd ar y cwrs, a gwybodaeth am ymddygiad a rhyngweithio yn cael eu cadw ar gyfer dadansoddi ac ymchwil pellach, er mwyn gwella ein dealltwriaeth o’r boblogaeth fyfyrwyr ac mewn dadansoddeg dysgu. Mae mwy o wybodaeth ar gael yn y ddogfen ‘[Canllaw Myfyrwyr i Ddadansoddeg Dysgu](http://uso.southwales.ac.uk/uso/ig/dp/la/)’ a’r [‘Canllaw Myfyrwyr ar Fonitro Ymgysylltiad’](https://uso.southwales.ac.uk/information-compliance-unit/data-protection/student-engagement-monitoring-guide/).

Mae’r prosesu hwn yn angenrheidiol er mwyn cyflawni tasg sy’n cael ei gwneud er budd y cyhoedd neu wrth ymarfer awdurdod swyddogol a ymddiriedwyd yn y rheolydd. Byddai’r Brifysgol hefyd yn hoffi defnyddio gwybodaeth am ethnigrwydd y boblogaeth fyfyrwyr a fyddai’n cyfoethogi ei setiau data ymhellach ac yn galluogi’r Brifysgol i wella dadansoddi ar lefel fwy unigol yn y dyfodol. Gyda chydsyniad yr unigolyn yn unig y bydd y Brifysgol yn prosesu’r wybodaeth hon.

* I gynnal arolygon ar amryw gamau yn ystod oes myfyrwyr i gasglu adborth ar brofiad y myfyrwyr er mwyn i’r Brifysgol allu adolygu ei darpariaeth.
* I alluogi myfyrwyr i gymryd rhan yng ngweithgareddau ac etholiadau Undeb y Myfyrwyr.
* I ffilmio a recordio rhai darlithoedd penodol. Sylwer nad y myfyrwyr yw testun y recordiadau hyn.
* Bydd y Brifysgol yn darparu cerdyn adnabod ffotograffig ‘clyfar’ at ddefnydd ei myfyrwyr. Gellir defnyddio’r cerdyn i gyrchu rhai ystafelloedd, fel ffordd o adnabod pobl sydd â hawl i fod ar y campws, ac i gyrchu’r llyfrgell a gwasanaethau argraffu.
* At ddibenion y gofrestr etholwyr, os yw myfyrwyr wedi cytuno y gellir rhannu eu data ag Awdurdodau Lleol er mwyn eu cynnwys yn awtomatig ar y gofrestr etholwyr.
* Adeg graddio, bydd enwau’r rheiny sy’n graddio yn cael eu cyhoeddi yn llyfryn y seremoni raddio. Os nad yw myfyrwyr am i’r Brifysgol gynnwys eu henwau gallant hysbysu’r Uned Arholiadau, Tystysgrifo a Graddio pan dderbyniant eu gwahoddiad.
* I ddarparu gwybodaeth ynghylch cyfleoedd dysgu pellach yn y Brifysgol.
* I ddarparu mynediad at gymorth a gwasanaethau Prifysgol ar gyfer rhai sydd ag anghenion wedi eu nodi.
* Gellir darparu data personol ar rai cyrsiau i sefydliadau sy’n darparu mynediad at feddalwedd/adnoddau arbenigol fydd yn rhoi cymorth myfyrwyr, a’u galluogi, i ymgymryd â’u hastudiaethau.

**Beth yw pwrpas y prosesu dan y gyfraith diogelu data?**

Er mwyn prosesu eich data mae’r Brifysgol yn dibynnu ar y sail cyfreithiol canlynol:

* Mae’n rhaid prosesu’ch data er mwyn cyflawni contract - Erthygl 6(1)(b) (e.e. gweinyddu myfyrwyr/ariannol, i gael mynediad at gyfleusterau/ gwasanaethau, diogelwch, rheolaeth ddisgyblaethol/gwynion, rheoli profiad a lles myfyrwyr).
* Mae’n angenrheidiol er mwyn cydymffurfio a oblygiad cyfreithiol – Erthygl 6(1)(c) (e.e. y gofyniad cyfreithiol dan Ddyletswydd Prevent).
* Mae’n angenrheidiol er mwyn perfformio tasg er lles y cyhoedd – Erthygl (6)(1)(e)(e.e. dysgu a gwaith ymchwil, darparu gwybodaeth i HESA, cydymffurfiaeth Haen 4, gweinyddu myfyrwyr/ariannol, monitor cyfle cyfartal a darparu gwasanaethau).
* Mae’n angenrheidiol er budd cyfiawn y Brifysgol neu sefydliad allanol – Erthgl(6)(1)(f) (e.e. Dadansoddeg dysgu, i gynnal arolygon, i gefnogi rhai sy’n gadael gofal, i ddarparu gwybodaeth ar gyfleoedd dysgu eraill a chaniatáu myfyrwyr i bleidleisio a chymryd rhan yng ngweithgareddau Undeb y Myfyrwyr).

**Sut mae’r Brifysgol yn prosesu Data Categori Arbennig?**

Bydd y Brifysgol hefyd yn prosesu data ‘categori arbennig’. Mae data personol categori arbennig yn cael ei ddiffinio fel tarddiad hil neu ethnig, barn wleidyddol, credoau crefyddol neu athronyddol, aelodaeth undebau llafur, iechyd – gan gynnwys gwybodaeth am iechyd meddwl ac anabledd, neu fywyd rhywiol a chyfeiriadedd rhywiol, data genetig a data biometreg a brosesir yn unigryw i adnabod person.

Bydd y wybodaeth yma ddim ond yn cael ei brosesu mewn amgylchiadau arbennig ac yn unol a’r gyfraith.

* Gyda chaniatâd penodol yr unigolyn – Erthygl 9(2)(a), (e.e. Cymorth bugeiliol a lles, defnyddio data categori arbennig o fewn dadansoddeg dysgu).
* Ble mae’r prosesu yn angenrheidiol am resymau sylweddol o fudd i’r cyhoedd– Erthygl 9(2)(g) (e.e. Cymorth bugeiliol a lles, i gydymffurfio â Dyletswydd Prevent, i fonitro cyfle cyfartal.
* Ble mae’r unigolyn wedi gwneud y wybodaeth yn gyffredinol gyhoeddus – Erthygl(9)(2)(e).
* Ble mae’n rhaid datgelu wybodaeth er mwyn sicrhau iechyd yr unigolyn neu rhywun arall pan nad yw hi’n bosib gwneud gyda caniatâd yr unigolyn – Erthygl 9(2)(c) (er enghraifft mewn argyfwng pan fo lles a bywyd unigolyn yn y fantol).
* Ble mae’r prosesu yn angenrheidiol er mwyn at ddibenion archifo er budd y cyhoedd, at ddiben ymchwil wyddonol neu hanesyddol neu at ddibenion ystadegol – Erthygl 9(2)(g) (e.e. Ymchwil y Brifysgol a chynhyrchu ystadegau rheoli).

Gofynnir i unigolion ar rai cyrsiau penodol ddarparu manylion ynghylch collfarnau troseddol ac ymgymryd â gwiriad GDG pan fônt yn cael cynnig lle ar gwrs sy’n arwain at gyflogaeth mewn proffesiwn a reoleiddir a’r cwrs yn cynnwys lleoliad gwaith gorfodol na fyddai modd ymgymryd ag ef pe bai gan y myfyriwr gollfarn droseddol.

**Pwy fydd yn derbyn y data hwn?**

Pan fo raid, bydd gwybodaeth bersonol yn cael ei rhannu’n fewnol gan gyfadrannau ac adrannau’r Brifysgol. Mae data personol yn cael ei ddiogelu gan y Brifysgol ac ni fydd gwybodaeth yn cael ei datgelu i drydydd partïon heb ganiatâd, neu oni bai bod hynny’n cael ei ganiatáu o dan y gyfraith. Yn yr adran hon amlinellir y prif sefydliadau y byddwn ni’n datgelu data am fyfyrwyr iddynt, ac o dan ba amgylchiadau y byddwn ni’n gwneud hynny fel rheol. Dim ond os bodlonir yr amodau sydd wedi’u pennu o dan y ddeddfwriaeth bresennol ar ddiogelu data y bydd eich data’n cael ei drosglwyddo i wlad arall.

* **Ar ôl graddio**, fe fydd y Brifysgol yn cadw rhai cofnodion er mwyn gallu gwireddu dyfarniadau, darparu trawsgriptiau o farciau, darparu tystlythyrau academaidd a chefnogi gyrfaoedd myfyrwyr.
* Bydd y Brifysgol yn rhannu data personol gydag **Undeb y Myfyrwyr** er mwyn galluogi myfyrwyr i gymryd rhan yn etholiad ei swyddogion a bod yn aelod o’r Undeb. Pan yn briodol bydd data personol yn cael ei rannu gydag Undeb y Myfyrwyr at ddibenion yn ymwneud ag ymddygiad/yn gefn i ymchwiliadau.
* Ar ôl graddio, bydd data personol yn cael ei brosesu gan **Dîm Cysylltiadau Alumni a Datblygu** y Brifysgol gan fod pob unigolyn sy’n graddio yn dod yn awtomatig yn aelod o Gymuned Alumni’r Brifysgol. Mae mwy o fanylion am ddefnydd a gwnaed o wybodaeth gan yr adran i gael are eu [gwefan.](https://www.southwales.ac.uk/alumni/)
* Mae’r Brifysgol yn Ddarparwr Addysg Cymeradwy at ddibenion y **System Fewnfudo Seiliedig ar Bwyntiau**. Bydd y Brifysgol yn rhoi data i’r Swyddfa Gartref a’i hadrannau am fyfyrwyr sydd yn y wlad ar Deitheb Myfyriwr Haen 4 a mathau eraill o deitheb er mwyn cyflawni ei dyletswyddau fel deiliad Trwydded Noddwr Haen 4.
* I noddwyr a rhieni os yw caniatâd wedi’i roi.
* **Sefydliadau a darparwyr lleoliadau AU/AB:** Os oes gan fyfyrwyr drefniadau astudio gyda sefydliadau eraill, e.e. cyfnewidiadau, lleoliadau, neu raglenni ar y cyd/rhaglenni dwbl, mae’n bosibl y byddwn yn datgelu data i’r sefydliad perthnasol, gan gynnwys rhai y tu allan i’r Ardal Economaidd Ewropeaidd (AEE/EEA)
* **Cyrff Addysg Uwch perthnasol** megis y Swyddfa Myfyrwyr, UK Research and Innovation, UCAS, Swyddfa’r Dyfarnwr Annibynnol a’r NSS
* **Y Cwmni Benthyciadau Myfyrwyr:** Bydd data personol yn cael ei rannu er mwyn cadarnhau cofrestriadau, presenoldeb a hunaniaeth fel y gall myfyrwyr gyrchu cymorth ariannol.
* **Adennill dyledion / rheoli credyd:** Mae’n bosibl y bydd data personol yn cael ei rannu gyda thrydydd partïon sy’n ceisio adennill dyledion ar ran y Brifysgol, os bydd y gweithdrefnau adennill dyledion mewnol wedi methu.
* **Darpar gyflogwyr** neu ddarparwyr addysg rydych chi wedi cysylltu â hwy.
* **Asiantaethau’r DU** y mae ganddynt ddyletswyddau’n ymwneud ag atal a chanfod troseddau, casglu trethi (gan gynnwys Treth y Cyngor) neu dollau, neu sicrhau diogelwch y wlad (pan fo sail dros ddatgelu).
* Mae dyletswydd statudol ar y Brifysgol i ryddhau gwybodaeth i’r **Asiantaeth Ystadegau Addysg Uwch (AYAU/HESA)** at bwrpas dadansoddi ystadegol. Manylir yn llawn ar y defnydd y bydd yr AYAU yn ei wneud o ddata myfyrwyr yn <http://www.hesa.ac.uk/fpn>
* Mae gofyn i’r Brifysgol drosglwyddo data am ei myfyrwyr i **Gyngor Cyllido Addysg Uwch Cymru (CCAUC/HEFCW)** er mwyn iddo allu cynnal yr Arolwg Cenedlaethol o Fyfyrwyr. Mae hyn yn rhoi cyfle i fyfyrwyr roi sylwadau ar eu profiadau yn y Brifysgol. Byddwn yn rhoi gwybodaeth i CCAUC hefyd yn unol â’n cyfrifoldebau statudol.
* Bydd data personol am fyfyrwyr ar raglenni penodol yn cael ei roi i’r **cyrff proffesiynol** sy’n achredu’r rhaglenni hynny yn y Brifysgol mewn perthynas â chofrestru, er enghraifft, Cymdeithas y Cyfreithwyr, y Cyngor Ceiropracteg Cyffredinol, Cyngor Gofal Cymru. Os bu achos o gamymddygiad academaidd neu broffesiynol a/neu os yw Pennaeth yr Ysgol neu swyddog cyfwerth yn credu bod pryder ynghylch addasrwydd i ymarfer a all arwain at berygl i’r cyhoedd, rhoddir gwybod am hyn hefyd i’r corff proffesiynol priodol.
* Mae’n bosibl y bydd gwybodaeth bersonol yn cael ei rhannu â **darparwyr lleoliadau gwaith**. Gall y wybodaeth gynnwys manylion cysylltu, gwybodaeth am astudiaethau’r unigolyn a gwybodaeth angenrheidiol arall.
* Yn unol â’r gofynion statudol sydd arnom rhennir data personol gyda Chyngor Cyllido Addysg Uwch Cymru.
* Wedi iddynt raddio, mae’n bosibl y bydd y Brifysgol neu’r **AYAU/HESA** yn cysylltu â myfyrwyr unigol i ofyn iddynt gwblhau un neu ragor o arolygon sy’n ceisio gwybodaeth am ganlyniadau addysg uwch a manylion gweithgareddau ar ôl graddio. Gall yr arolygon hyn gael eu cynnal gan y Brifysgol neu dan gontract gan sefydliad arbenigol. Os defnyddir sefydliad arbenigol bydd y sefydliad hwnnw’n derbyn manylion cysylltu’r unigolyn. Ni fydd yn defnyddio’r manylion hyn ond i ofyn i unigolion gwblhau’r arolwg, a chaiff y manylion eu dileu wedyn. Gellir dod i gysylltiad ag unigolion hefyd fel rhan o archwiliad i sicrhau bod y Brifysgol neu unrhyw sefydliad dan gontract wedi cynnal yr arolygon hyn yn gywir (mae manylion llawn hysbysiad casglu’r AYAU ar gael [yma](https://www.hesa.ac.uk/about/regulation/data-protection/notices)).
* Bydd gwaith cwrs ac aseiniadau’n cael eu cyflwyno drwy **Turnitin® UK**, sy’n helpu staff academaidd i ddarganfod unrhyw lên-ladrad, ail-gyflwyno, a chyfeirio amhriodol. Os oes amheuaeth o lên-ladrad, gall gwaith a gwybodaeth gael eu rhannu’n fewnol a chyda sefydliadau eraill yn ôl y gofyn.
* Mae’n bosibl y caiff data ei rannu â **phartner golegau** y mae gan y Brifysgol drefniadau partneriaeth gyda hwy. Byddai gwybodaeth yn cael ei rhannu at ddibenion yn ymwneud ag astudiaethau’r myfyrwyr ac at ddibenion gweinyddol.
* Mae’n bosibl y bydd gwybodaeth bersonol yn cael ei rhannu â chyrff (gan gynnwys darparwyr addysg eraill) y byddwn yn cydweithio â hwy ac ag asiantaethau eraill (gan gynnwys Llywodraeth Cymru) y mae gofyn i’r Brifysgol anfon adroddiadau iddynt ar ganlyniadau, dilyniant neu er mwyn sicrhau cydraddoldeb.
* Bydd gwybodaeth berthnasol yn cael ei rhannu gyda darparwyr llety trydydd parti pan fo trefniadau ar waith i rannu data mewn perthynas â rhai materion penodol, megis rhai sy’n ymwneud â’r contract, lles neu ddiogelu.
* Bydd cyfeirlyfr ar-lein mewnol y Brifysgol yn cynnwys enw a chyfeiriad e-bost ar gyfer pob myfyriwr.
* Mewn argyfwng, neu pan fo consyrn difrifol am iechyd a diogelwch myfyriwr neu unigolyn arall mae yna debygrwydd y bydd y Brifysgol yn cysylltu a aelod o’r teulu sydd wedi ei gofrestru ar y system neu’r gwasanaethau argyfwng.
* Cwmnïau neu sefydliadau sy’n darparu gwasanaethau penodol ar gyfer, neu ar ran, y Brifysgol dan gontract fel prosesydd data.
* Bydd unrhyw ddatgeliadau eraill y bydd y Brifysgol yn eu gwneud yn cydymffurfio â’r ddeddfwriaeth diogelu data a bydd eich buddiannau chi yn cael eu cymryd i ystyriaeth.

**Am ba hyd y bydd eich data’n cael ei gadw?**

Bydd gwybodaeth sy’n cael ei dal ar ffeil yn cael ei chadw yn unol â’n [Amserlen Cadw Cofnodion](http://uso.southwales.ac.uk/ig/rm/schedule/).

**Diogelwch eich gwybodaeth bersonol**

Mae’r ddeddfwriaeth diogelu data yn gofyn i’r Brifysgol gadw eich data personol yn ddiogel. Mae hyn yn golygu y bydd cyfrinachedd yn cael ei barchu, ac y bydd pob cam priodol yn cael ei gymryd i rwystro cyrchu a datgelu data heb awdurdod. Dim ond aelodau staff y mae angen iddynt gyrchu rhannau perthnasol neu’r cyfan o ddata unigolyn a fydd yn cael eu hawdurdodi i wneud hynny. Bydd gwybodaeth sy’n cael ei chadw ar ffurf electronig yn cael ei hamddiffyn gan gyfrineiriau a chyfyngiadau diogelwch eraill, a bydd ffeiliau papur yn cael eu storio mewn mannau diogel lle rheolir mynediad.

Mae’n bosibl y bydd y Brifysgol yn rhoi contract i sefydliad arall i brosesu data ar ei rhan. Bydd rhwymedigaeth ar sefydliadau o’r fath i brosesu’r data yn unol â’r Ddeddf/Rheoliadau.

Fel rheol bydd data personol a gasglwn gennych yn cael ei storio yn yr Ardal Economaidd Ewropeaidd (“yr AEE”). Sut bynnag, mewn rhai achosion, bydd data personol yn cael ei gasglu gan broseswyr mewn gwlad neu diriogaeth y tu allan i’r AEE. Os bydd hyn yn digwydd, bydd y Brifysgol yn sicrhau bod y wlad honno’n cael ei chydnabod gan y Comisiwn Ewropeaidd fel un sy’n gwarantu lefel ddigonol o ddiogelwch ar gyfer hawliau a rhyddid testunau data mewn perthynas â phrosesu data personol; neu, gan gwmnïau sydd wedi’u cofrestru gyda Tharian Preifatrwydd yr UE-UD.

**Eich hawliau**

Mae gennych hawl i gyrchu’ch gwybodaeth bersonol, i wrthwynebu prosesu’ch data personol, ac i gywiro, dileu, cyfyngu a throsglwyddo eich gwybodaeth bersonol os dymunwch.

Dylid cyflwyno unrhyw geisiadau neu wrthwynebiadau mewn ysgrifen i’r Swyddog Diogelu Data yn [dataprotection@southwales.ac.uk](mailto:dataprotection@southwales.ac.uk%20)

Os nad ydych yn fodlon ar ymateb y Brifysgol, neu os ydych chi’n credu nad yw’r Brifysgol yn prosesu data personol yn unol â’r gyfraith, cewch gwyno i’r Swyddog Diogelu Data.

Os na chaiff y mater ei ddatrys ac os ydych chi’n parhau’n anfodlon, mae gennych hawl i wneud cais uniongyrchol i’r Comisiynydd Gwybodaeth am benderfyniad. Gellir cysylltu â’r Comisiynydd Gwybodaeth yn:

Information Commissioner’s Office  
Wycliffe House  
Water Lane  
Wilmslow  
Cheshire  
SK9 5AF

[www.ico.org.uk](http://www.ico.org.uk)